વિધુર પપુ ઉર્ફે પ્રોફેસર પરિમલ પૂજારા તેની વિદ્યાર્થીની સ્વીટી સાથે બીજા લગ્ન કરે છે. લગ્નની પ્રથમ રાત્રે, તેના સ્વ. સસરા તેના સપનામાં આવીને તેને ખંડાલાના બંગલામાં છુપાયેલા ખજાનાની જાણ કરે છે. પપુ હનીમૂન માટે સ્વીટી સાથે ખંડાલા જવા રવાના થાય છે. અથાગ પ્રયત્નો પછી પણ ખજાનો શોધવામાં અસમર્થ રહેલો પપુ તેના સસરાની આત્માને બોલાવવા તાંત્રિક બાબા સેટેલાઈટની મદદ લે છે. આ કીમિયો તેના માટે ખતરનાક પુરવાર થાય છે. સસરાની બદલે તેની મૃત પત્ની બકુલાની આત્મા ત્યાં આવી પહુંચે છે. મદદ કરવાની લાલચ આપીને બકુલા તેને પોતાની આંગળીએ નચાવે છે અને પછી ફૂંકાય છે હાસ્યનું અતિશય તોફાની વાવાઝોડું.